S-94/2019

Mál þetta, sem dómtekið var 23. maí sl., er höfðað með ákæru, útgefinni af lögreglustjóranum á höfuðborgarsvæðinu 12. febrúar 2019, á hendur X, kt. [...], [...], [...], dvst. [...], fyrir eftirtalin brot framin á höfuðborgarsvæðinu á árinu 2017 og 2018:

1. Fyrir umferðar, fíkniefna og vopnalagabrot, með því að hafa aðfaranótt föstudagsins 5. maí 2017 ekið bifreiðinni [...] undir áhrifum ávana og fíkniefna og óhæf til að stjórna henni örugglega og svipt ökurétti (í blóði mældist metamfetamín 110 ng/ml og í þvagi metamafetamín og amfetamín), við gatnamót Eíríksgötu og Njarðargötu í Reykjavík, þar sem lögregla stöðvaði aksturinn, jafnframt á sama tíma haft í vörslum sínum 0,21 g af metamfetamín og hníf með 27 cm löngu blaði, sem lögregla fann eftir leit í bifreiðinni Telst þetta varða við 1., sbr. 2. mgr., 45. gr. a., og. og 1. mgr. 48. gr. allt sbr. 1. mgr. 100. gr. umferðarlaga nr. 50/1987, 2., sbr. 5. og 6. gr. laga um ávana og fíkniefni nr. 65/1974 og 2. mgr. a. lið 32. gr., sbr. 1. mgr. 36. gr. vopnalaga nr. 16/1998.

2. Fyrir umferðarlagabrot, með því að hafa mánudaginn 10. júlí 2017 ekið bifreiðinni [...] svipt ökurétti og á negldum hjólbörðum, Skemmuveg í Kópavogi við BYKO, þar sem lögregla stöðvaði aksturinn.

Telst þetta varða við 1. mgr. 48. gr., sbr. 1. mgr. 100. gr. umferðarlaga nr. 50/1987.

3. Fyrir umferðarlagabrot, með því að hafa aðafaranótt fimmtudagsins 19. apríl 2018 ekið bifreiðinni [...] svipt ökurétti suður Kringlumýrarbraut í Reykjavík við Suðurver, þar sem lögregla stöðvaði aksturinn.

Telst þetta varða við 1. mgr. 48. gr., sbr. 1. mgr. 100. gr. umferðarlaga nr. 50/1987.

2

4. Fyrir umferðarlagabrot, með því að hafa mánudaginn 6. ágúst 2018 ekið bifreiðinni [...] svipt ökurétti austur Hringbraut í Reykjavík að Snorrabraut, þar sem lögregla stöðvaði aksturinn.

Telst þetta varða við 1. mgr. 48. gr., sbr. 1. mgr. 100. gr. umferðarlaga nr. 50/1987.

Þess er krafist að ákærða verði dæmd til refsingar, til greiðslu alls sakarkostnaðar og til sviptingar ökuréttar skv. 101. og 102. gr. umferðarlaga, sbr. 25. gr. laga nr. 44, 1993 og 18. gr. laga nr. 66, 2006, og að, 0,21 g af metamfetamíni, sem lagt var hald á verði gert upptækt samkvæmt 6. mgr. 5. gr. laga nr. 65/ 1974 og 2. mgr. 14. gr. reglugerðar nr. 233/2001 og að hnífur verði gert upptækt samkvæmt 1. mgr. 37. gr. vopnalaga nr. 16/1998.

Verjandi ákærðu krefst vægustu refsingar sem lög leyfa og hæfilegrar þóknunar sér til handa.

Í þinghaldi 23. maí sl. var fallið frá ákæru varðandi fíkniefna og vopnalagabrot í 1. lið ákæru.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sín eftir breytingu á ákæru. Sannað er með játningu ákærðu og öðrum gögnum málsins að ákærða er sek um þá háttsemi sem henni er gefin að sök og eru brot hennar rétt heimfærð til refsiákvæða í ákæru.

Ákærða er fædd í [...] [...]. Samkvæmt framlögðu sakavottorði, dagsettu 7. febrúar 2019, hefur ákærðu þrisvar áður verið refsað fyrir brot gegn 45. gr. umferðarlaga nr. 50/1987, nú síðast [...] en þá var hún svipt ökurétti ævilangt. Brot ákærðu í 1. lið ákæru var framið fyrir uppkvaðningu dómsins og verður ákærðu því dæmdur hegningarauki hvað það brot varðar, sbr. 78. gr. almennra hegningarlaga. Með hliðsjón af framangreindu, dómvenju og 77. gr. laga nr. 19/1940 þykir refsing ákærðu hæfilega ákveðin fangelsi í 30 daga.

Með vísan til lagaákvæða í ákæru er ævilöng svipting ökuréttar áréttuð.

Með vísan til lagaákvæða í ákæru eru gerð upptæk til ríkissjóðs 0,21 g af metamfetamíni og hnífur með 27 cm löngu blaði, sem lögregla lagði hald á við rannsókn málsins. 3

Ákærða greiði málsvarnarþóknun skipaðs verjanda síns, S-kk-ef K-kk-ef K-kk-ef lögmanns, 105.400 krónur, að meðtöldum virðisaukaskatti, og 105.928 krónur í annan sakarkostnað.

Af hálfu ákæruvaldsins flutti málið S-kvk-nf H. B-x-x saksóknarfulltrúi.

B-kvk-nf B-kvk-nf héraðsdómari kveður upp dóminn.

D Ó M S O R Ð:

Ákærða, X, sæti fangelsi í 30 daga.

Ákærða er svipt ökurétti ævilangt.

Ákærða sæti upptöku á 0,21 g af metamfetamíni og hníf með 27 cm löngu blaði.

Ákærða greiði málsvarnarþóknun skipaðs verjanda síns, S-kk-ef K-kk-ef K-kk-ef lögmanns, 105.400 krónur og 105.928 krónur í annan sakarkostnað.

3

Ákærða greiði málsvarnarþóknun skipaðs verjanda síns, S-kk-ef K-kk-ef K-kk-ef lögmanns, 105.400 krónur, að meðtöldum virðisaukaskatti, og 105.928 krónur í annan sakarkostnað.

Af hálfu ákæruvaldsins flutti málið S-kvk-nf H. B-x-x saksóknarfulltrúi.

B-kvk-nf B-kvk-nf héraðsdómari kveður upp dóminn.

Ákærða, X, sæti fangelsi í 30 daga.

Ákærða er svipt ökurétti ævilangt.

Ákærða sæti upptöku á 0,21 g af metamfetamíni og hníf með 27 cm löngu blaði.

Ákærða greiði málsvarnarþóknun skipaðs verjanda síns, S-kk-ef K-kk-ef K-kk-ef lögmanns, 105.400 krónur og 105.928 krónur í annan sakarkostnað.